Diari Oficial de la Generalitat Valenciana


Sumari del DOGV 5784, del 13-06-2008 (2008/6137)

Judici ordinari 539/2006. Notificació de la sentència a Construccions Contrates i Reformes Tor, SL i altre.
-----------------------------------------------------------------------------------------------------------

### Dades del document

Número de DOGV
:   5784

Data del DOGV
:   13-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/6137


Data del document
:   07-03-2008

Organisme emissor
:   Jutjat de Primera Instància Número 2 d'Ibi

Tipus de document
:   Edicte

Descriptors 

:   * sistema judicial

Judici ordinari 539/2006. Notificació de la sentència a Construccions Contrates i Reformes Tor, SL i altre. [2008/6137]  
Part demandant: Estructuras Metálicas Campoalto, SA.   
Part demandada: Construccions, Contrates i Reformes Tor, SL i Sociedad Anónima de Trabajos y Obras, SA.  
Sobre: ordinaris.  
En el judici referenciat, s'ha dictat la resolució que té el text literal següent:  
«Sentència número 122/2007.  
Jutge que la dicta: Ramón González García  
Lloc. Ibi  
Data: 5 de novembre de 2007  
Demandant: Estructuras Metálicas Campoalto, SA.  
Advocat: Fernando Abéncozar Bañón.  
Procurador: Francisco J. Gadea Espí.  
Codemandada: Sociedad Anónima de Trabajos y Reformas, SA.   
Advocat: Abraham Martínez Martínez.  
Procuradora: Francisca Arranz.  
Codemandat: Construccions, Contrates i Reformes Tor, SL.  
Objecte del judici: reclamació de quantitat.  
Procediment: judici ordinari.  
Antecedents de fet  
Primer. El procurador dels tribunals, Francisco J. Gadea, en nom i representació d'Estructuras Metálicas Campoalto, SA (d'ara endavant Emcasa), va presentar, el 20 de novembre de 2006, demanda de judici ordinari contra Construccions, Contrates i Reformes Tor, SL (d'ara endavant Tor) i contra la Sociedad Anónima de Trabajos y Obras, SA (d'ara endavant Sato), en la qual, després d'exposar els fets i fonaments de dret que considerava d'aplicació, va acabar suplicant que es condemnara a ambdues a pagar solidàriament a l'actora la quantitat de 5.905,45 euros, més l'interés legal corresponent, i condemna en costes. Per interlocutòria de 10 de gener de 2007, s'admet a tràmit la demanda i es trasllada esta als codemandats perquè la contesten per 20 dies.  
En virtut de l'escrit presentat el 21 de febrer de 2007, la procuradora dels tribunals, Francisca Arranz, en nom i representació de Sato, compareix i s'oposa a la demanda formulada de contrari.  
Per provisió de 5 de març de 2007 es té per compareguda Sato i per contestada la demanda i es declara en situació processal de rebel·lia Tor, per no haver comparegut en el termini legal, i es fixa per al dia 4 de maig de 2007 la celebració de la preceptiva audiència prèvia.  
Segon. L'audiència prèvia se celebra el dia assenyalat, i es practicarà segons les finalitat de l'article 414 de la Llei d'Enjudiciament Civil, i es finalitzarà amb la proposició i admissió de prova.  
Tercer. El judici ordinari es va celebrar el dia 19 d'octubre de 2007, i la prova es va practicar amb el resultat que obra en les actuacions, i es va finalitzar amb les conclusions de les parts.  
Fonaments de dret  
Primer. La part demandant sol·licita que es condemne els codemandats a pagar solidàriament a l'actora la quantitat de 5.905,45 euros, més l'interés legal i les costes, i fonamentarà la reclamació de quantitat, en síntesi i sempre segons versió de l'actora, en la cessió que Tor hauria efectuat a Emcasa d'un crèdit per import de 5.905,45 euros que la primera ostentava contra Sato en virtut de l'execució d'unes obres que s'estarien realitzant en el port d'Alacant.  
La codemandada Tor no compareix ni contesta la demanda sense que això supose, com saben tots els operadors jurídics, un assentiment tàcit a les pretensions de l'actor ni reconeixement dels fets.  
Per una altra banda l'altra codemandada, Sato, articula com a causa d'oposició a la demandada (fet 3º de la contestació) que el crèdit cedit per Tor a Emcasa correspon a factures emeses, amb càrrec a Sato per la cedent del crèdit, si bé este crèdit o import correspon o es referix a retencions en garantia dels treballs realitzats per Tor que en el moment actual ni són líquides ni són exigibles, ja que de conformitat amb el contracte subscrit amb esta última, estan afectes estes retencions al resultat dels treballs realitzats, i a la recepció de les obres realitzades.  
Per a resoldre la pretensió exercitada per Emcasa hi ha que distingir segons es dirigisca a Tor o a Sato.  
En l'acte del judici ha quedat acreditat, en virtut del document número 1 de l'actora, que Tor endeuta Emcasa una quantitat de diners vençuda i exigible, que va cedir la primera a la segona, a fi de saldar els seus deutes, un crèdit que Tor ostentava contra Sato, i Tor va respondre, segons l'estipulació 48 del contracte de cessió, de la solvència del deutor i solidàriament del seu deute.  
En el contracte de cessió objecte de les actuacions no s'indica o s'especifica de forma indubtable el dret de crèdit que és objecte de transmissió, la qual cosa és rellevant pel que fa a la cessió de crèdit, ho és respecte a dret de crèdit concret i determinat, dret subjectiu que siga transmissible, suposant un canvi de creditor quedant el nou amb el mateix dret que l'anterior, i el deutor cedit podrà oposar al cessionari les mateixes excepcions que correspondrien davant el cedent, i la relació obligatòria romandria incòlume.  
Sols quan Tor notifica la cessió del crèdit al deutor cedit, (document número 3 de l'actora) als efectes de donar compliment a les previsions contingudes en l'article 1.527 del Codi Civil, és quan es coneix que el crèdit cedit i que és objecte de reclamació en les estes actuacions i l'import del qual ascendix a 5.905,45 euros, correspon a les retencions efectuades en les factures de les obres: col·lector port, port i ampliació port, i tot això amb independència que Sato endeutara cap quantitat dinerària a Tor en data 1 de gener de 2004, com hauria quedat acreditat, de conformitat amb l'article 304 de la Llei d'Enjudiciament Civil, a la vista de l'interrogatori del legal representant de Sato i de la incompareixença, per la qual cosa la reclamació que ací s'exercita té la seua causa de demanar en la prèvia cessió del dret de crèdit que figura en el document número 1 de l'actora, en els terminis que han quedat acreditats.  
En els terminis indicats en la sentència del Tribunal Suprem, Sala 1a, de 19 de febrer de 1993, el deutor cedit pot oposar al cessionari del crèdit les mateixes excepcions que correspondrien al cedent, d'ahi la importància de determinar el dret de crèdit que ha sigut objecte de cessió, i no la simple al·lusió a l'existència de deutes genèrics de Sato en relació amb Tor.  
En l'acte del judici no ha sigut controvertit que el dret de crèdit cedit és el que naix de l'execució de les obres d'ampliació del port d'Alacant en el qual Tor seria subcontractista de Sato segons s'ha acreditat en virtut de la documentació aportada per la demandada.  
De fet en l'audiència prèvia les parts fixaren que l'objecte de la controvèrsia consistia a determinar si el crèdit cedit era vençut, líquid i exigible, com defenia l'actor, o al contrari no era exigible en no haver-se procedit a la recepció de les obres, com interessava Sato.  
Ja hem dit que el dret de crèdit cedit i que ací es demanda el seu pagament és el que naix de, les retencions efectuades (per Sato) en les factures de les obres: col·lector port, port i ampliació port (document número 2 de l'actora), que haurà d'estar a la clàusula novena (Garanties) del contracte firmat el 24 de novembre de 2003 entre Tor i Sato el tenor del qual: el subcontractista (Tor) garantitza la perfecta qualitat de l'obra realitzada i el compliment dels terminis d'execució. A esta finalitat accepta un retenció del  
10% a deduir de cada facturació parcial. La devolució de la primera meitat del saldo pendent de les retencions, s'efectuarà a la recepció de les obres per la propietat, i l'altra meitat es tornarà als dotze mesos d'esta recepció.  
Segon l'ofici rebut de l'autoritat portuària d'Alacant les obres consistents en l'ampliació del port d'Alacant finalitzaren el 17 d'abril de 2007, i es va produir la recepció provisional de les obres en data 28 de juny de 2007.  
Havent-se presentat la demanda el dia 20 de novembre de 2006, de conformitat amb l'article 412 de la Llei d'Enjudiciament Civil, en el moment en què es va produir la litispendència és evident que el crèdit cedit no estava vençut, sense que siga admissible per a estimar la pretensió actora, una vegada vençut el crèdit durant la successió del procés, invocar raons d'economia processal.  
En conclusió, i recapitulant, a la vista de la documentació que obra en les actuacions, cal estimar la reclamació d'Emcasa contra Tor per la quantia demandada, atés que el segon és deutor del primer, i existix un reconeixement de deute per part de Tor, i s'obliga, en virtut del contracte de cessió ja esmentat al pagament solidari de la quantitat de 5.905,45 euros, i no es condiciona el dret de crèdit de l'actora en relació amb Tor a cap condició.  
Al contrari, respecte de l'acció exercitada per Emcasa contra Sato cal rebutjar-la atés que el naixement del dret de crèdit cedit estava condicionat a la recepció de les obres, segons ja hem manifestat, sense que esta s'haguera produït en el moment de la litispendència; tot això suposa l'estimació de la demanda respecte de Tor i la desestimació respecte de Sato, sent-ne d'aplicació per a este últim supòsit els articles 1.113 i següents del Codi Civil i articles 1.091 i 1.255 d'este text legal.  
Quart. Pel que fa a la petició d'interessos respecte del codemandat condemnat, de conformitat amb l'article 1.100 del Codi Civil, en relació amb l'article 1.108 del Codi Civil el deutor incorre en mora des de que el creditor exigix judicialment o extrajudicialment el compliment de l'obligació.  
No obstant això, com l'actor no ha mencionat en l'escrit inicial els dies a quo per al còmput d'estos terminis, omissió que no pot suplir este jutjador, pel que fa al contrari la resolució pot incórrer en incongruència, al marge que estaria assumint funcions de part que no li corresponen, el principal produirà per al demandat condemnat els interessos de l'article 576 de la Llei d'Enjudiciament Civil des de la data de la sentència.  
Cinqué. Pel que fa a les costes d'este procediment, de conformitat amb l'article 394 de la Llei d'Enjudiciament Civil i aplicant el criteri del venciment, i en relació amb la demanda presentada per Emcasa contra Tor cal imposar les costes a la codemandada vençuda.  
Pel que fa a les costes derivades de la demanda presentada per Emcasa contra Sato s'imposen al demandant vençut.  
Vistos els preceptes citats i altres de general i pertinent aplicació.  
Dispositiva  
Que amb la desestimació íntegra de la demanda presentada pel procurador dels tribunals Francisco J. Gadea, en nom i representació d'Estructuras Metálicas Campoalto, SA, s'absol Sociedad Anónima de Trabajos y Obras, SA, i es condemna a la demandant vençuda al pagament de les costes processals causades.  
Que amb l'estimació íntegra de la demanda presentada pel procurador dels tribunals Francisco J. Gadea, en nom i representació d'Estructuras Metálicas Campoalto, SA, es condemna Construccions, Contrates i Reformes Tor, SL, a pagar a l'actora la quantitat de 5.905,45 euros, i esta quantitat produirà els interessos de l'article 576 de la Llei d'Enjudiciament Civil des de la data de la sentència, i es condemna així mateix a la demandada vençuda al pagament de les costes processals causades.  
Notifiqueu esta resolució a les parts.  
Lliureu testimoniança d'esta resolució i porteu l'original al llibre de sentències i resolucions definitives.  
Manera d'impugnació: mitjançant recurs d'apel·lació davant l'Audiència Provincial d'Alacant (article 455 de la LEC).  
El recurs es prepararà mitjançant escrit presentat en este jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i manifestarà la voluntat de recórrer, amb expressió dels pronunciaments que impugna (article 457.2 de la LEC).  
Esta és la meua sentència que pronuncie, mane i firme.  
Publicació. L'anterior sentència l'ha donada, llegida i publicada el senyor magistrat jutge que la va dictar, mentre este celebrava audiència pública en el dia de la data, de la qual jo, el secretari judicial, en done fe.  
En atenció al desconeixement de l'actual domicili o residència de la part demandada, per provisió de 7 de març de 2007 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a efecte la diligència de notificació de la sentència al codemandat Construccions, Contrates i Reformes Tor, SL.  
Ibi, 7 de març de 2008.- El secretari judicial: Alfonso Navarro Fuentes.